**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 105**

**सोमवार, 30 नवंबर, 2015/9 अग्रहायण, 1937 (शक)**

**एनएचआईडीसीआईएल की निर्माणाधीन परियोजनाएं**

**105. श्री टी. रतिनावेल:**

**क्या सड़क परिवहन और राजमार्ग मंत्री यह बताने की कृपा करेंगे कि:**

(क) क्या यह सच है कि राष्ट्रीय राजमार्ग और अवसंरचना विकास निगम लिमिटेड (एनएचआईडीसीएल) ने 10,000 किलोमीटर का राष्ट्रीय राजमार्ग और 2000 पुलों के निर्माण हेतु 1,30,000 करोड़ रुपए की परियोजनाएं शुरू करने का लक्ष्य रखा है;

(ख) यदि हां, तो तत्संबंधी ब्यौरा क्या है;

(ग) क्या यह भी सच है कि वर्तमान में यह निगम लगभग 35,000 करोड़ रुपए की 74 परियोजनाओं पर काम कर रहा है;

(घ) क्या भारत माला परियोजना के अंतर्गत विभिन्न राज्यों में 55,000 करोड़ रुपए की लागत से सीमावर्ती और तटवर्ती क्षेत्रों में 5,000 किलोमीटर सड़क और 1500 किलोमीटर राजमार्ग का निर्माण किया जाना है; और

(ङ) यदि हां, तो तत्संबंधी ब्यौरा क्या है?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री पोन्. राधाकृष्‍णन)**

1. **से (ग) :** सूचना एकत्रित की जा रही है और सभा पटल पर रख दी जाएगी।

**(घ) और (ड.) :** मंत्रालय ने राज्‍य सरकारों के परामर्शन में भारत माला परियोजना के अंतर्गत नये राष्‍ट्रीय राजमार्गों के लगभग 7000 किमी के विकास को कवर करते हुए तटवर्ती सीमा/सड़क सम्‍पर्कता को शामिल करते हुए सीमावर्ती क्षेत्रों में सड़क सम्‍पर्कता में सुधार लाने की दृष्‍टि से राष्‍ट्रीय राजमार्ग (एनएच) नेटवर्क की विस्‍तृत समीक्षा शुरू कर दी है। तथापि, इस परियोजना का औपचारिक रूप से शुभ आरंभ अभी किया जाना है। पूंजी निवेश की प्रत्‍याशा में परियोजना तैयारी के लिए निविदाएं आमंत्रित की गई हैं।

\*\*\*\*\*